KLASA: 053-02/21-02/01

UR.BROJ: 2176-56-21-22

Sisak, 18.10.2021. godine

Na temelju odredbi čl. 105.-114. Zakona o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19 i 64/20), Pravilnika o načinu i postupku zapošljavanja u Glazbenoj školi Frana Lhotke, Sisak te Odluci o imenovanju povjerenstva za vrednovanje kandidata, a u skladu s objavljenim Natječajem za popunu radnih mjesta (m/ž) od 6. listopada 2021. godine, Povjerenstvo za vrednovanje kandidata (u daljnjem tekstu: Povjerenstvo) dana 6. listopada 2021. godine donosi sljedeću OBAVIJEST o rasporedu razgovora - intervjua kandidata prijavljenih na natječaj

**OBAVIJEST o rasporedu razgovora - intervjua kandidata prijavljenih na natječaj**

**I.**

Ova Obavijest se odnosi na kandidate u smislu Pravilnika o načinu i postupku zapošljavanja u Glazbenoj školi Frana Lhotke, Sisak, a u svezi Natječaja za popunu radnih mjesta (m/ž) (KLASA: 053-02/21-02/01, URBROJ:2176-56-21-10) objavljenim 6. listopada 2021. godine za radno mjesto:

**1. Nastavnik/ca klarineta**- 1 izvršitelj na neodređeno puno radno vrijeme 40 sati tjedno

**II.**

Povjerenstvo je utvrdilo listu kandidata prijavljenih na natječaj koji ispunjavaju uvjete iz natječaja, a čije su prijave pravodobne i potpune te odgovaraju uvjetima iz objavljenog natječaja. Kandidati se pozivaju na razgovor (intervju) u sjedište Glazbene škole Frana Lhotke, Sisak, koje se privremeno nalazi u Društvenom domu INA - e na adresi **Ante Kovačića 1, u utorak 26. listopada 2021. godine,** prema slijedećem rasporedu:

|  |  |
| --- | --- |
| IME I PREZIME (INICIJALI), GOD. ROĐENJA | VRIJEME RAZGOVORA |
| D. M. 1997. | 13.00h |
| N.U. 1998. | 13.30h |

**III.**

Povjerenstvo u razgovoru s kandidatima utvrđuje znanja, sposobnosti i vještine, interese, profesionalne ciljeve i motivaciju kandidata za rad u Školi te rezultate ostvarene u njihovu dosadašnjem radu.

Rezultati intervjua vrednuju se bodovima od 0 do 10. Ukupna ocjena je zbroj aritmetičke sredine ocjena svakog člana povjerenstva.

Smatra se da je kandidat zadovoljio na intervjuu ako je dobio najmanje 5 bodova.

**IV.**

Materija koja će se ocjenjivati obuhvaća teme kako slijedi:

1. Osobna motivacija

2. Planovi za budućnost

3. Dosadašnje iskustvo

4. Nastavni planovi i programi za osnovne i srednje glazbene škole

**V.**

Osoba koja nije podnijela pravodobnu ili potpunu prijavu ne smatra se kandidatom u postupku natječaja. Osobi iz st. 1 školska ustanova dostavlja pisanu obavijest u kojoj se navode razlozi zbog kojih se ne smatra kandidatom. Obavijest se u pravilu dostavlja putem elektroničke pošte ako je navedena u prijavi, a ako nije, pisano poštom.

Ova obavijest objavljuje se na mrežnoj stranici Glazbene škole Frana Lhotke, Sisak, <https://fran-lhotka.hr/>

**Povjerenstvo za vrednovanje kandidata**